text: Storken er landet! Se video her:
  25 marts 2016 kl. 16.15
  En TV SYD-seer spottede fredag eftermiddag storken på et hustag i Ravsted.
  Hanne Æbeløe fik sig lidt af en overraskelse, da hun fredag eftermiddag trillede ind i sin indkørsel i Ravsted. På naboens hustag sad storken nemlig. Det er første gang i år, at storken er spottet i det Syd- og Sønderjyske.
  - Jeg blev meget overrasket. Jeg har aldrig set eller hørt om, at storken skulle være observeret i Ravsted. Men det var da et flot syn, at se storken sidde på taget af huset, siger Hanne Æbeløe til TV SYD.
  Hun nåede at lave denne korte video af storken på hustaget i Ravsted inden, den lettede og fløj videre.
  Sidste år slog et storkepar sig ned i Smedeager og fik fem unger, hvoraf kun de to overlevede.
  